ai4bharat/Pralekha huggingface dataset:
மத்திய அமைச்சரவை
இந்திய பட்டயக் கணக்கர்கள் பயிற்சி நிறுவனம் & சவுதி அரேபியாவின் சான்றிதழ் பெற்ற பொது கணக்காளர்கள் அமைப்புகளிடையேயான புரிந்துணர்வு ஒப்பந்தத்தை புதுப்பிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பெரு நிறுவன ஆளுகை, தொழில்நுட்ப ஆராய்ச்சி & ஆலோசனை, தர உறுதிபாடு, தடயவியல் சார்ந்த கணக்கீடு, சிறு மற்றும் நடுத்தர செயல்பாடுகள் தொடர்பான பிரச்சினைகள், இஸ்லாமிய நிதி, தொழில் வல்லமை மேம்பாடு மற்றும் கணக்கு பதிவியல் துறையில் இருதரப்பு நலன் சார்ந்த துறைகளில், இந்திய பட்டயக் கணக்கர்கள் பயிற்சி நிறுவனம் & சவுதி அரேபியாவின் சான்றிதழ் பெற்ற பொது கணக்காளர்கள் அமைப்பும் 2014ஆம் ஆண்டு கையெழுத்திட்ட புரிந்துணர்வு ஒப்பந்தத்தை புதுப்பிக்க ஒப்புதல் அளிக்கப்பட்டது.
முக்கிய விளைவுகள்:
இந்திய பட்டயக் கணக்கர்கள் பயிற்சி நிறுவனத்தின் உறுப்பினர்கள், மாணவர்கள் மற்றும் அதனை சார்ந்த அமைப்புகளின் நலன் மற்றும் பரஸ்பர பயனளிக்கும் நட்புறவை மேம்படுத்தும் நோக்கில், ஒருங்கிணைந்து பணியாற்றுவதே நோக்கம்.
இந்த புரிந்துணர்வு ஒப்பந்தம், இந்திய பட்டயக் கணக்கர் பயிற்சி நிறுவன உறுப்பினர்கள் தங்களது தொழில் எல்லையை நீட்டிக்கவும், உள்ளூர் மக்களின் திறன் மேம்பாட்டு முயற்சிகளுக்கு உதவி அளித்து வலுப்படுத்துவதில், இந்திய பட்டயக் கணக்கர் பயிற்சி நிறுவனம் ஒரு அமைப்பாக மாறுவதற்கும், வகை செய்கிறது.
இந்த புரிந்துணர்வு ஒப்பந்தம் கணக்கு பராமரிக்கும் மற்றும் தணிக்கைத் தொழிலை ஊக்குவிப்பதில், இந்திய பட்டயக் கணக்கர்கள் பயிற்சி நிறுவனத்திற்கு வழிவகை ஏற்படுத்துவதுடன், இத்தொழிலை மேம்படுத்துவதற்கும், நிறுவனத்தின் தகுதியை உயர்த்திக் கொள்வதற்கும் உதவிகரமாக இருக்கும்.
பலன்கள்:
இந்திய பட்டயக் கணக்கர்கள் பயிற்சி நிறுவனம், ஜெட்டா, ரியாத் மற்றும் சவுதி அரேபியாவில் மூன்று கிளைகளுடனும், பல்வேறு அளவிலான தொழிலில் ஈடுபட்டுள்ள 200 உறுப்பினர்களுடனும் கிழக்காசியாவில் வலுவான அமைப்பாக திகழ்கிறது. இந்த புரிந்துணர்வு ஒப்பந்தம், இந்திய பட்டயக் கணக்கர்கள் பயிற்சி நிறுவனம் மற்றும் சவுதி சான்றிதழ் பெற்ற பொது கணக்கர்கள் அமைப்பு இடையே வலுவான செயல்பாட்டு உறவுகளை மேம்படுத்துவதுடன், இந்திய பட்டயக் கணக்கர்களுக்கு இந்தியாவில் வலுவான தொழில் வாய்ப்புகளை அளிக்கும். மேலும், கிழக்காசியாவில் பணியாற்றுவோரிடம் நம்பிக்கையை அதிகரித்து, இந்திய பட்டயக் கணக்கர்களுக்கு கணிசமான வேலைவாய்ப்புகளை உருவாக்கவும் உதவிகரமாக இருக்கும்.
பின்னணி:
இந்திய பட்டயக் கணக்கர் பயிற்சி நிறுவனம், இந்தியாவில் பட்டயக் கணக்குத் தொழிலை முறைப்படுத்த ஏதுவாக நாடாளுமன்றத்தால் நிறைவேற்றப்பட்ட பட்டயக் கணக்கர் சட்டம் 1949 என்ற சட்டத்தின்படி ஏற்படுத்தப்பட்ட நிலையான அமைப்பாகும். மன்னரின் உத்தரவு மூலம் பிறப்பிக்கப்பட்ட சவுதி சான்றிதழ் பெற்ற பொதுக் கணக்கர்கள் ஒழுங்குமுறை விதிகள், அந்நாட்டில் கணக்கு பதிவு மற்றும் தணிக்கை தொழிலை மேம்படுத்த ‘சவுதி சான்றிதழ் பெற்ற பொதுக் கணக்கர்கள் அமைப்பு‘-க்கு அதிகாரம் அளிக்கிறது.
==================
(Visitor Counter : 102
உணவுப் பதப்படுத்துதல் தொழிற்சாலைகள் அமைச்சகம்
ஊரகப்பகுதிகளில் உணவுப்பதன தொழி்ற்கூடங்கள் அமைப்பு தமிழ்நாட்டிற்கு ரூ.14,60,05,000 விடுவிக்கப்பட்டுள்ளது
நாட்டின் ஊரகப்பகுதிகளில் உணவுப்பதன தொழிற்கூடங்கள் அமைப்பது உள்ளிட்ட உணவுப்பதன துறையின் ஒட்டுமொத்த வளர்ச்சி மற்றும் மேம்பாட்டுக்காக 2016-17 லிருந்து பிரதமரின் விவசாய வளர்ச்சி மற்றும் பதப்படுத்துதல் திட்டத்தை உணவு பதன தொழில்கள் அமைச்சகம் செயல்படுத்தி வருகிறது.
இதன் ஒரு பகுதியாக 2020-21 நிதியாண்டில் இருந்து 2024-25 வரையிலான 5 ஆண்டுகளில் ரூ.10 ஆயிரம் கோடி ஒதுக்கீட்டுடன் நாடு முழுவதும் நிதி, தொழில்நுட்பம், வர்த்தக ஆதரவுடன்
சிறிய அளவிலான 2 லட்சம் உணவு பதன தொழிற்கூடங்களை அமைத்தல் மற்றும் மேம்படுத்துதலை இந்த அமைச்சகம் அமலாக்கி வருகிறது.
இந்தத் திட்டத்தின் படி 30.11.2021 வரை தமிழ்நாட்டிற்கு ரூ.14,60,05,000 விடுவிக்கப்பட்டுள்ளது. இதில் ரூ.9,26,344 செலவிடப்பட்டுள்ளது. புதுச்சேரி யூனியன் பிரதேசத்திற்கு ரூ.1,85,40,000 விடுவிக்கப்பட்டுள்ளது.
அறிவியல் மற்றும் தொழில்நுட்பத்துறை
மும்பை டாடா மருத்துவமனை ஆராய்ச்சி மையத்தில் மேற்கொள்ளப்பட்ட முதல் சிஏஆர்-டி செல் சிகிச்சைக்கு உயிரிதொழில்நுட்பத்துறை ஆதரவு
மும்பை டாடா மருத்துவமனை ஆராய்ச்சி மையத்தில் முதல்முறையாக மேற்கொள்ளப்பட்ட சிஏஆர்-டி செல் சிகிச்சை உயிரிதொழில்நுட்பதுறை ஆதரவு தெரிவித்துள்ளது.
மும்பையில் உள்ள டாடா நினைவு மருத்துவமனை, மும்பை ஐஐடி குழு ஆகியவை இணைந்து, புற்றுநோய்க்கான முதல் சிஏஆர்-டி செல் சிகிச்சையை, எலும்பு மஞ்சை மாற்று மையத்தில் கடந்த 4ம் தேதி வெற்றிகரமாக மேற்கொண்டன. இதனால் இந்த நாள் டாடா நினைவு மருத்துமனைக்கும், மும்பை ஐஐடிக்கும் வரலாற்று சிறப்புமிக்க நாளாக கருதப்படுகிறது. இது ஒரு வகையான மரபணு சிகிச்சை. இதற்காக சிஏஆர்-டி செல்கள் மும்பை ஐஐடியின் உயிரி அறிவியல் மற்றும் உயிரிபொறியியல் துறையில்  உருவாக்கப்பட்டன.
இந்த ஆய்வுப் பணிக்கு உயிரிதொழில்நுட்ப தொழில் ஆராய்ச்சி உதவி கவுன்சிலின் பேஸ் திட்டத்தின் கீழ் ஒரு பகுதி நிதியுதவி அளிக்கப்படுகிறது. இந்தக் குழுவினர் தங்கள் ஆய்வு திட்டத்தின் முதல் மற்றும் இரண்டாவது கட்டப் பரிசோதனைகளை மனிதர்களிடம் மேற்கொள்ள, உயிரி தொழில்நுட்ப துறை மற்றும் பிராக் ஆகியவை தேசிய பயோபார்மா திட்டம் மூலம் ரூ.19.15 கோடி நிதியுதவி அளிக்கின்றன. இந்த மரபணு சிகிச்சை இந்தியாவில் முதல் முறையாக மேற்கொள்ளப்படுகிறது என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1725254
(Visitor Counter : 281
தொழிலாளர் மற்றும் வேலைவாய்ப்பு அமைச்சகம்
விஷ்வகர்மா தேசிய விருது மற்றும் தேசியப் பாதுகாப்பு விருதுகள் – 2016 வழங்கும் விழா 2018 செப்டம்பர் 17 அன்று நடைபெறும்
பணியாளர் நலம் மற்றும் வேலைவாய்ப்புத் துறை இணையமைச்சர்  திரு சந்தோஷ் குமார் கங்க்வார் புது தில்லியில் 2018 செப்டம்பர் 17 அன்று டாக்டர் அம்பேத்கர் சர்வதேச மையத்தில் 2016 செயல் ஆண்டுக்கான விஷ்வகர்மா தேசிய விருது மற்றும் தேசியப் பாதுகாப்பு விருதுகளை வழங்குவார்.
முந்தைய ஆண்டின்போது நிர்வாகத்தால் நடைமுறைபடுத்தப்படும் மற்றும் ஓர் ஊழியர் அல்லது ஊழியர்கள் மூலம் அளிக்கப்பட்ட தலைசிறந்த ஆலோசனைகள் அடிப்படையில் விஸ்வகர்மா தேசிய விருது வழங்கப்படுகிறது. பாதுகாப்பு, ஆரோக்கியம், சூழலியல் பேணுதல் போன்ற தரம், உற்பத்தித் திறன் மற்றும் பணிநிலைகள் ஆகியவற்றில் முன்னேற்றத்தை ஏற்படுத்தியுள்ளது. 28 விஸ்வகர்மா தேசிய விருதுகள் ரொக்கப் பரிசாக பாராட்டுச் சான்றிதழுடன் மூன்று பிரிவுகளில் வழங்கப்படும் : ரூ.75,000 வீதம் ஐந்து விருதுகள் ‘ஏ’ பிரிவிலும், ரூ.50,000 வீதம் எட்டு விருதுகள் ’பி’ பிரிவிலும், ரூ.25,000 வீதம் பதினைந்து விருதுகள் ’சி’ பிரிவிலும் வழங்கப்படும்.
2016 ஆண்டுக்காக மொத்தம் 128 விருதுகள் வழங்கப்படும்.
ஒவ்வோராண்டும் விஸ்வகர்மா தினமான செப்டம்பர் 17 அன்று விஷ்வகர்மா தேசிய விருது மற்றும் தேசியப் பாதுகாப்பு விருதுகள் வழங்கப்படுகின்றன.
மேலும் விவரங்களுக்கு www.pib.nic.in என்ற இணையதளத்தை பார்க்கவும்.
(Visitor Counter : 150
நிதி அமைச்சகம்
இந்தியாவில் கோவிட்-19 நெருக்கடியை எதிர்த்துப் போராடுவதற்காக சுகாதாரத் துறைக்கான அதிகாரப்பூர்வ மேம்பாட்டு உதவியாக ஜப்பான் ரூ .3,500 கோடி  வழங்க உள்ளது
ஜப்பானிய அரசு கோவிட்-19 நெருக்கடி அவசரகால மறுமொழி ஆதரவுக்காக ஜப்பானின் JPY50 பில்லியனை  அதிகாரப்பூர்வ மேம்பாட்டு உதவிக் கடனாக வழங்கியுள்ளது. இந்திய அரசின் பொருளாதார விவகாரத் துறையின் கூடுதல் செயலாளர் டாக்டர்.சி.எஸ்.மோகபத்ரா, மற்றும் இந்தியாவுக்கான ஜப்பான் தூதர் திரு.சுசுகி சடோஷி இடையே கோவிட்-19 நெருக்கடியை எதிர்த்துப் போராடுவதற்காக சுகாதாரத்துறை திட்டக்கடனுக்கான குறிப்புகள் இன்று பரிமாறப்பட்டன.
குறிப்புகள் பரிமாற்றத்தைத் தொடர்ந்து, இந்தத் திட்டக்கடனுக்கான கடன் ஒப்பந்தம் பொருளாதார விவகாரத்துறையின் கூடுதல் செயலாளர் டாக்டர்.சி.எஸ்.மோகபத்ரா, இந்திய அரசு நிதி அமைச்சகம் மற்றும் புதுதில்லி ஜப்பான் சர்வதேச ஒத்துழைப்பு அமைப்பின் தலைமைப் பிரதிநிதி திரு.கட்சுவோ மாட்சுமோட்டோ ஆகியோர் இடையே கையெழுத்தானது.
கோவிட்-19 ஐ எதிர்த்துப் போராடுவதில் இந்தியாவின் முயற்சிகளை ஆதரிப்பதும், எதிர்காலத் தொற்றுநோய்களை நிர்வகிக்க சுகாதார அமைப்பைத் தயாரிப்பதும், தொற்றுநோய்களுக்கு எதிராக இந்தியாவின் சுகாதார அமைப்புகளின் பின்னடைவை சரிப்படுத்துவதும் இந்தத் திட்டக்கடன் நோக்கமாகும்.
கூடுதலாக, பொருளாதார விவகாரத் துறையின் கூடுதல் செயலாளர் டாக்டர்.சி.எஸ்.மோகபத்ராவுக்கும், மற்றும் ஜப்பானின் தூதர் திரு. சுசுகி சடோஷிக்கும் இடையே, ஜப்பான் அரசிடமிருந்து 1 பில்லியன் JPY  இந்தியாவின் மானிய உதவிக்கான குறிப்புகளும் இன்று பரிமாறப்பட்டன.
ஜப்பான் அரசாங்கத்தின் இந்த மானிய உதவி இந்தியாவில் பொது சுகாதாரம் மற்றும் மருத்துவ முறையை வலுப்படுத்த மருத்துவ உபகரணங்களை வழங்க வழிசெய்யும். இதன் மூலம் முக்கியமாக, கோவிட்-19 நோய்த்தொற்றால் பாதிக்கப்பட்டுள்ள தீவிரமான நோயாளிகளை நிர்வகிப்பதற்கான சுகாதார வசதிகளை வலுப்படுத்தும்.
இந்தியாவும் ஜப்பானும் 1958 முதல் பயனுள்ள நீண்ட இருதரப்பு வளர்ச்சி ஒத்துழைப்பின் வரலாற்றைக் கொண்டுள்ளன. கடந்த சில ஆண்டுகளில், இந்தியாவுக்கும் ஜப்பானுக்கும் இடையிலான பொருளாதார ஒத்துழைப்பு பலமடைந்து ஒருங்கிணைந்து கூட்டாக வளர்ந்துள்ளது. இது இந்தியாவிற்கும் ஜப்பானுக்கும் இடையிலான மூலோபாய மற்றும் உலகளாவிய கூட்டுறவை மேலும் பலப்படுத்துகிறது.
எரிசக்தி அமைச்சகம்
ரேபரேலி நிர்வாகத்திடம் ஆக்ஸிஜன் ஆலையை ஒப்படைத்தது என்டிபிசி
மத்திய மின்துறை அமைச்சகத்தின் பொதுத்துறை நிறுவனமான தேசிய அனல் மின் நிறுவனம் , கொவிட்டுக்கு எதிரான போராட்டத்தில் தொடர்ந்து உதவி வருகிறது. தற்போது உன்சாஹர் பகுதியில் உள்ள என்டிபிசி நிறுவனம், ஆக்ஸிஜன் ஆலை ஒன்றை ஏற்படுத்தி அதை ரேபரேலி மாவட்ட நிர்வாகத்திடம் ஒப்படைத்தது. இதன் மூலம் தேவைப்படும் மக்களுக்கு ஆக்ஸிஜன் வசதி உடனடியாக கிடைக்கும்.
இதற்கு முன், 10 ஆக்ஸிஜன் சிலிண்டர்கள் உன்சாஹர் சமுதாய சுகாதார மையத்துக்கு வழங்கப்பட்டன. இந்த நெருக்கடியான சூழலில், உன்சாஹர் என்டிபிசி நிறுவனத்தின் இந்த நடவடிக்கை, கிராம மக்களுக்கு சிறந்த சுகாதார வசதி கிடைக்கும் என்ற நம்பிக்கையை அளித்துள்ளது.
-----
(Visitor Counter : 127
சுகாதாரம் மற்றும் குடும்ப நலத்துறை அமைச்சகம்
12 முதல் 14 வயது பிரிவினருக்கு கொவிட்-19 தடுப்பூசி செலுத்துவது நாளை தொடங்குகிறது
தேசிய தடுப்பூசி தினமான நாளை , 12 முதல் 14 வயதுக்கு உட்பட்ட குழந்தைகளுக்கு கொவிட்-19 தடுப்பூசி செலுத்தும் பணி அனைத்து அரசு மையங்களிலும் தொடங்குகிறது. இந்தப் பிரிவினருக்கு கோர்பேவாக்ஸ் தடுப்பூசி செலுத்தப்படவுள்ளது. ஐதராபாத்தைச் சேர்ந்த பயாலஜிக்கல் இ நிறுவனம் இதனை தயாரிக்கிறது.
ஆன்லைன் பதிவு மூலமோ அல்லது நேரில் சென்றோ தடுப்பூசி செலுத்திக் கொள்ளலாம். அனைத்து மாநில யூனியன் பிரதேசங்களுடன் மத்திய சுகாதாரத்துறை செயலர் திரு ராஜேஷ் பூஷண் காணொலி மூலம் நடைபெற்ற கூட்டத்தில் இதனை அவர் தெரிவித்தார்.
12 வயதுக்கு மேற்பட்ட, 14 வயதுக்கு குறைவான குழந்தைகளுக்கு  இந்த தடுப்பூசி வழங்கப்படுகிறது. 60 வயதுக்கு மேற்பட்ட பெரியவர்கள் பூஸ்டர் தடுப்பூசி போட்டுக் கொள்ள தகுதி பெற்றவர்கள் ஆவார்கள். அவர்களுக்கும் நாளை முதல் தடுப்பூசி போடப்படுகிறது. ஏற்கனவே 2 தவணை தடுப்பூசி போட்டுக் கொண்டு 36 வாரங்கள் ஆனவர்களுக்கு இது வழங்கப்படுகிறது. 14 முதல் 18 வயது பிரிவினருக்கு கோவேக்சின் தடுப்பூசி போடப்படுகிறது.
இன்றைய கூட்டத்தில் மத்திய சுகாதார அமைச்சகத்தின் மூத்த அதிகாரிகள், மாநிலங்கள் மற்றும் யூனியன் பிரதேசங்களின் சுகாதாரத்துறை செயலர்கள் கலந்து கொண்டனர்.
பஞ்சாயத்து ராஜ் அமைச்சகம்
மத்திய பஞ்சாயத்து ராஜ் மற்றும் ஊரக வளர்ச்சித் துறை அமைச்சர் திரு. நரேந்திர சிங் தோமர் 2020 தேசிய பஞ்சாயத்து விருதுகளை வழங்குகிறார்
மத்திய பஞ்சாயத்து ராஜ் மற்றும் ஊரக வளர்ச்சி, வேளாண்மை மற்றும் விவசாய நலத்துறை அமைச்சர் திரு. நரேந்திர சிங் தோமர் கிராமங்களின் ஒட்டுமொத்த வளர்ச்சிக்கு சர்பஞ்ச்ஸ் மற்றும் பஞ்சாயத்துக்களின் தேர்ந்தெடுக்கப்பட்ட பிரதிநிதிகள் தங்கள் பொறுப்பை நிறைவேற்ற வேண்டும் என்று தெரிவித்துள்ளார். பஞ்சாயத்துப் பிரதிநிதிகளும் கல்வி, சுகாதாரம் மற்றும் ஊட்டச்சத்து போன்ற பாடங்களில் பணியாற்ற முன்வர வேண்டும், இதனால் நாட்டின் ஒவ்வொரு கிராமமும் முழுமையான வளர்ச்சியின் பாதையில் முன்னேற முடியும்.
இன்று புதுதில்லியில் இருந்து காணொளிக் காட்சி மூலம் நடைபெற்ற தேசியப் பஞ்சாயத்து விருதுகள் வழங்கும் விழாவில் பேசிய திரு. தோமர், விருது பெற்ற பஞ்சாயத்துப் பிரதிநிதிகளை வாழ்த்தினார், மேலும் விருதுகளை வென்ற பஞ்சாயத்துகளிடமிருந்து உத்வேகம் பெற்று, மற்ற பஞ்சாயத்துகளும் சிறப்பாகச் செயல்பட வேண்டும், அதனால் அவர்களும் அடுத்த ஆண்டு இந்த விருதுகளைப் பெற முடியும் எனத் தெரிவித்தார். தேசிய பஞ்சாயத்து தினமான ஏப்ரல் 24, 2020 அன்று, பிரதமர் திரு. நரேந்திர மோடி ஒரு இணையம் வாயிலாக  நாட்டின் பஞ்சாயத்துப் பிரதிநிதிகளுடன் நேரடித் தொடர்பு கொண்டார். தேசிய பஞ்சாயத்து விருதுகளின் மூன்று பிரிவுகளின் வெற்றியாளர்களான நானாஜி தேஷ்முக் ராஷ்டிரிய கவுரவ் கிராம சப புராசக்கர், சிறுவர் நட்பு கிராமப் பஞ்சாயத்து விருது மற்றும் கிராமப் பஞ்சாயத்து மேம்பாட்டுத் திட்டம் புராசக்கர் ஆகியவையும் அன்றைய தினம் அறிவிக்கப்பட்டன.
பிரதமர் திரு, நரேந்திர மோடி கொரோனா தொற்று காரணமாக எழுந்துள்ள கடும் நெருக்கடியான சூழ்நிலைகளுக்கு மத்தியிலும், நாட்டுக்கு ஒரு புதிய பாதையை வழங்க சுயசார்பு பாரத பிரச்சாரத்தை தொடங்கியதாக திரு, தோமர் கூறினார். தன்னம்பிக்கை இந்தியாவின் மையமாக கிராமம் மற்றும் வேளாண் சார்ந்த பொருளாதாரம் உள்ளது. இத்தகைய சூழ்நிலையில், பிரதமரின் பார்வையை உணர்ந்து செயல்படுத்துவதில், பஞ்சாயத்துகளின் மக்கள் பிரதிநிதிகளின் பங்கு மேலும் அதிகரிக்கிறது. திரு தோமர், மேலும் கூறுகையில், கிராமத்தின் ஒவ்வொரு குழந்தையும் பள்ளிக்குச் செல்ல வேண்டும், தடுப்பூசி முதல் ஊட்டச்சத்து வரை அனைத்துத் திட்டங்களும் சீராக இயங்க வேண்டும், விவசாயிகள் விவசாய உத்திகள் பற்றிய தகவல்களைப் பெற வேண்டும்; இதை செயல்படுத்துவதற்கு Sarpanches உள்ளூர் அரசாங்கத்துடன் ஒருங்கிணைந்து செயல்பட வேண்டும். கிராமவாசிகளுக்கான ஒவ்வொரு அரசு திட்டத்தின் நன்மைகளையும் சர்பஞ்ச்கள் கண்காணிக்க வேண்டும்.
அமைச்சர் பஞ்சாயத்து ராஜ் அமைச்சகத்தின் உரிமையாளர் திட்டம்  பற்றி குறிப்பிட்டு, இந்தத் திட்டம் கிராமங்களில் வசிக்கும் மக்களுக்கு அவர்களின் குடியிருப்பு சொத்துக்களுக்கான சட்ட ஆவணங்களை வழங்கும் என்று கூறினார். திரு. தோமர் பஞ்சாயத்து ராஜ் அமைச்சகத்தின் ”கிராமோதய சத்தியம்”  என்ற பத்திரிக்கையையும் வெளியிட்டார். இந்த இதழில் பஞ்சாயத்துகளின் சிறந்த படைப்புகள், எழுச்சியூட்டும் கருப்பொருள்கள் மற்றும் வெற்றிக் கதைகள் ஆகியவற்றுடன் துறைகளின் நலத்திட்டங்கள் பற்றிய முக்கியமான தகவல்களும் உள்ளன.
பிரதமர் அலுவலகம்
பிரதமர் குஜராத் மற்றும் ராஜஸ்தானுக்கு அக்டோபர் 30 முதல் நவம்பர் 1 வரை பயணம் மேற்கொள்கிறார்
பிரதமர் திரு நரேந்திர மோடி, அக்டோபர் 30 முதல் நவம்பர் 1 வரை குஜராத் மற்றும் ராஜஸ்தான் மாநிலங்களுக்கு பயணம் மேற்கொள்கிறார்.
அக்டோபர் 30 ஆம் தேதி, பிரதமர் வதோதராவில் சி-295 விமான உற்பத்தி நிலையத்திற்கு அடிக்கல் நாட்டுவார்.
அக்டோபர் 31ஆம் தேதி பிரதமர் கெவாடியாவுக்குச் செல்கிறார். சர்தார் படேல் சிலைக்கு அவர் மரியாதை செலுத்துகிறார். பின்னர் தேசிய ஒற்றுமை தின கொண்டாட்டத்தில் அவர் பங்கேற்கிறார். ஆரம்ப் 4.0 நிறைவையொட்டி, 97வது பொது அறக்கட்டளைப் பயிற்சி அதிகாரிகளிடையே பிரதமர் உரையாற்றுவார். அதன்பின், பனஸ்கந்தா மாவட்டத்துக்குச் செல்லும் பிரதமர், அங்கு தாராட்டில் பல்வேறு வளர்ச்சித் திட்டங்களுக்கு அடிக்கல் நாட்டுவார். அகமதாபாத்தில் உள்ள முக்கிய ரயில்வே திட்டங்களையும் நாட்டுக்கு அர்ப்பணிக்கிறார்.
நவம்பர் 1 ஆம் தேதி, பிரதமர் ராஜஸ்தானின் பன்ஸ்வாரா மாவட்டத்திற்குச் செல்கிறார், அங்கு அவர் 'மன்கர் தாம் கி கௌரவ் கதா' என்ற பொது நிகழ்ச்சியில் கலந்து கொள்கிறார். அதன்பின், குஜராத்தின் பஞ்சமஹால் மாவட்டத்தில் உள்ள ஜம்புகோடாவில் பல்வேறு வளர்ச்சித் திட்டங்களுக்கு அடிக்கல் நாட்டுகிறார்.
நிதி அமைச்சகம்
பாரம்பரிய மற்றும் அழிந்து வரும் தாவரங்களை நட்டுவைத்து ஆரவல்லி சூழலியலை பாதுகாக்கும் முன்முயற்சி தொடக்கம்
பசுமை திருவிழாவை முன்னிட்டு புதுதில்லியின் ஆரவல்லி உயிரி பூங்காவில் ஆரவல்லி சூழலியலை பாதுகாக்கும் முயற்சியாக சரக்கு மற்றும் சேவை வரி புலனாய்வு இயக்குநரகத்தின் அதிகாரிகள் பாரம்பரிய மற்றும் அழிந்து வரும் தாவரங்களை நட்டு வைத்தனர்.
சரக்கு மற்றும் சேவை வரி புலனாய்வு முதன்மை தலைமை இயக்குநர் திரு சுர்ஜித் புஜபால், தலைமை இயக்குநர் திரு சமன்ஜாஸ் தாஸ், முதன்மை கூடுதல் தலைமை இயக்குநர்கள் திரு ராஜேஷ் ஜிந்தால், திரு பி.பி. குப்தா மற்றும் பலர் இந்த நிகழ்ச்சியில் கலந்து கொண்டனர்.
சுற்றுச்சூழல் பாதிப்பைத் தடுத்து, இயற்கை வளங்களை மேம்படுத்தும் வகையில் ஆரவல்லி சூழலியலுக்கு ஏற்ற பாரம்பரிய மற்றும் அழிந்து வரும் தாவர இனங்களைச் சேர்ந்த 200 செடிகள் நடப்பட்டன. வாழ்விடத்தின் பல்லுயிரிகளைப் பாதுகாப்பது, முக்கிய தாவர இனங்களையும் மற்றும் இதர அழிந்து வரும் தாவர வகைகளையும், விலங்கு இனங்களையும் பாதுகாப்பது தொடர்பான விழிப்புணர்வை ஏற்படுத்துவது, சுற்றுச்சூழல் விழிப்புணர்வு குறித்த கல்வி அறிவை பரப்புவது முதலியவை இந்த நிகழ்வின் முக்கிய நோக்கமாகும்.
----
AP/BR/KPG
(Visitor Counter : 79
சுகாதாரம் மற்றும் குடும்ப நலத்துறை அமைச்சகம்
தடுப்பூசித் திருவிழாவின் முதல் நாளில் சுமார் 30 லட்சம் கொவிட் தடுப்பூசிகள் போடப்பட்டன: இதனால் மொத்த எண்ணிக்கை 10.45 கோடியைத் தாண்டியது
இன்று தடுப்பூசித் திருவிழாவின் 2வது நாள் நாடு முழுவதும் நடக்கிறது. நாட்டில் இது வரை போடப்பட்ட கொவிட் தடுப்பூசிகளின் எண்ணிக்கை 10.45 கோடியைக் கடந்தது.
இன்று காலை 7 மணி வரை, மொத்தம் 10,45,28,565 தடுப்பூசிகள் போடப்பட்டுள்ளன. தடுப்பூசித் திருவிழாவில் முதல்நாளான நேற்று சுமார் 30 லட்சம்  தடுப்பூசிகள் போடப்பட்டன. தினசரி போடப்படும் தடுப்பூசிகள் எண்ணிக்கையில் இந்தியா தொடர்ந்து முதலிடத்தில் உள்ளது. இவற்றின் தினசரி சராசரி 40,55,055 டோஸ்களாக உள்ளன.
நாட்டில் தினசரி கொவிட் பாதிப்பு தொடர்ந்து அதிகரிக்கிறது. கடந்த 24 மணி நேரத்தில், 1,68,912 பேருக்கு புதிதாக பாதிப்பு ஏற்பட்டுள்ளது. இவர்களில் 83.02 சதவீதம் பேர் மகாராஷ்டிரா, உத்தரப் பிரதேசம், தில்லி, சட்டீஸ்கர், கர்நாடகா, கேரளா, தமிழ்நாடு, மத்தியப் பிரதேசம், குஜராத், ராஜஸ்தான் ஆகிய 10 மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக 63,294 பேருக்கு புதிதாக பாதிப்பு ஏற்பட்டுள்ளது. 16 மாநிலங்களில் தினசரி கொவிட் பாதிப்பு அதிகரித்துள்ளது. நாட்டில் கொவிட் சிகிச்சை பெறுபவர்களின் மொத்த எண்ணிக்கை 12,01,009-ஐ எட்டியுள்ளது. நாட்டில் குணமடைந்தவர்களின் மொத்த எண்ணிக்கை இன்று 1,21,56,529-ஆக உள்ளது. இவர்கள் எண்ணிக்கை 89.86 சதவீதம். கடந்த 24 மணி நேரத்தில் 75,086 பேர் குணமடைந்துள்ளனர். தினசரி கொவிட் உயிரிழப்பும் அதிகரித்து வருகிறது. கடந்த 24 மணி நேரத்தில் 904 பேர் இறந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711104
சமூக நிதி மற்றும் அதிகாரமளித்தல் அமைச்சகம்
2023 செப்டம்பர் 15 முதல் 24 வரை திவ்யா கலா மேளாவுக்கு ஏற்பாடு செய்யப்பட்டுள்ளது
மத்திய இணையமைச்சர் நாராயணசாமி செப்டம்பர் 15 அன்று விழாவைத் தொடங்கிவைப்பார்
நாடு முழுவதிலுமிருந்து மாற்றுத்திறனாளி தொழில்முனைவோர் / கைவினைஞர்களின் தயாரிப்புகள் மற்றும் கைவினைத்திறனை வெளிப்படுத்தும் தனித்துவமான நிகழ்வுக்கு மாற்றுத் திறனாளிகளுக்கு அதிகாரமளித்தல் துறை ஏற்பாடு செய்துள்ளது. இதையொட்டி வாரணாசியில் 2023 செப்டம்பர் 15 முதல் 24 வரை 'திவ்யா கலா மேளா'  நடைபெறுகிறது. மத்திய அரசின் சமூக நீதி மற்றும் அதிகாரமளித்தல் துறை இணை அமைச்சர் நாராயணசாமி இந்த நிகழ்ச்சியை செப்டம்பர் 15, மாலை 5 மணிக்கு தொடங்கி வைக்கிறார். இதில் பல்வேறு முக்கிய பிரமுகர்கள் கலந்து கொள்கின்றனர்.
இந்த நிகழ்வு ஜம்மு-காஷ்மீர், வடகிழக்கு மாநிலங்கள் உட்பட நாட்டின் பல்வேறு பகுதிகளில் இருந்து சிறந்த கைவினைப் பொருட்கள், கைத்தறி, பின்னலாடைகள் மற்றும் பேக் செய்யப்பட்ட உணவுகள் போன்றவற்றைக் காட்சிப்படுத்தப்படுவதாக இருக்கும்.
இது மாற்றுத் திறனாளிகளின் பொருளாதார மேம்பாட்டை நோக்கிய தனித்துவமான முயற்சியாகும். திவ்யா கலா மேளா என்பது மாற்றுத்திறனாளிகளின் தயாரிப்புகளை சந்தைப்படுத்துவதற்கும் அவர்களின் திறன்களை வெளிப்படுத்துவதற்கும் ஒரு பெரிய தளத்தை வழங்கும்.
20 மாநிலங்கள் / யூனியன் பிரதேசங்களைச் சேர்ந்த சுமார் 100 மாற்றுத்திறனாளி கைவினைஞர்கள் / கலைஞர்கள் மற்றும் தொழில்முனைவோர் தங்கள் தயாரிப்புகள் மற்றும் திறன்களை காட்சிப்படுத்துவார்கள். வீட்டு அலங்காரப் பொருட்கள், ஆடைகள், எழுதுபொருள்கள், சுற்றுச்சூழலுக்கு உகந்த தயாரிப்புகள், இயற்கை வேளாண் உணவுப் பொருட்கள், பொம்மைகள், பரிசுப்பொருட்கள், அணிகலன்கள் - ஆபரணங்கள், போன்ற தயாரிப்புகள் இந்த விழாவில் சந்தைப்படுத்தப்படும்.
மாற்றுத்திறனாளி கலைஞர்கள் மற்றும் நன்கு அறியப்பட்ட நிபுணர்களின் கலை நிகழ்ச்சிகள் நடைபெறும். இந்த நிகழ்வில் நாட்டின் பல்வேறு பகுதிகளிலிருந்தும் வரும் பார்வையாளர்கள் தங்களுக்குப் பிடித்த உணவுகளை ருசிக்க முடியும்.
2023-2024 ஆம் ஆண்டில் 'திவ்யா கலா மேளா'வை 12 நகரங்களில் நடத்த திட்டமிட்டுள்ளது.
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்ப துறை ஆதரவு பெற்ற கிருமிநாசினி அமைப்பு என்-95 முகக்கவசங்கள், தனிநபர் பாதுகாப்பு உபகரணங்கள், மருத்துவ பொருட்களை மறுபடியும் பயன்படுத்தும் வகையில் உருவாக்கி, அதிகப்படியான கொவிட்-19 உயிரி-மருத்துவ கழிவு உற்பத்தியை குறைக்கிறது
மும்பையை சேர்ந்த ஸ்டார்ட் அப் நிறுவனமான இந்திரா வாட்டர் உருவாக்கியுள்ள என்-95 முகக்கவசங்கள்/தனிநபர் பாதுகாப்பு உபகரணங்களின் தூய்மைப்படுத்தும் முறை மகாராஷ்டிரா மற்றும் தெலங்கானாவில் உள்ள பல்வேறு அரசு மருத்துவமனைகளில் நிறுவப்பட்டுள்ளது.
வஜ்ர கவச் என்று அழைக்கப்படும் இந்த கிருமிநாசினி அமைப்பு, என்-95 முகக்கவசங்கள், தனிநபர் பாதுகாப்பு உபகரணங்கள், மருத்துவ பொருட்களை மறுபடியும் பயன்படுத்தும் வகையில் கிருமிகளை நீக்கி, அதிகப்படியான கொவிட்-19 உயிரி-மருத்துவ கழிவுகளை குறைத்து, பெருந்தொற்றை எதிர்கொள்ளும் செலவுகளை குறைப்பதோடு, சுற்றுச்சூழலுக்கும் உதவுகிறது.
இதன் மூலம் தனிநபர் பாதுகாப்பு உபகரணங்கள் அதிகளவில் கிடைப்பதோடு, விலையும் குறைகிறது. பல்முனை தூய்மைப்படுத்துதல் மூலம், தனிநபர் பாதுகாப்பு உபகரணங்கள் மீது படிந்திருக்கும் வைரஸ் மற்றும் பாக்டீரியா ஆகியவற்றை இந்த அமைப்பு அகற்றுகிறது.
இதன் செயல்திறன் 99.999 சதவீதமாக இருக்கிறது.
உயிரி அறிவியல் மற்றும் உயிரி பொறியியல் துறையால் ஐஐடி மும்பையில் இந்த முறை பரிசோதிக்கப்பட்டு ஒப்புதல் அளிக்கப்பட்டது. சிஎஸ்ஐஆர்-என்ஈஈஆர்ஐ ஒப்புதல் மற்றும் ஐபி55 சான்று பெற்ற இந்த கிருமி நாசினி முறை, கொவிட்-19 நோயாளிகளுக்கு சிகிச்சை அளிக்கும் நாடு முழுவதுமுள்ள மருத்துவமனைகளில் நிறுவப்பட்டுள்ளது.
மேலும் தகவல்களுக்கு திரு அபிஜித் விவிஆர்-ஐ  தொடர்பு கொள்ளவும்.
பஞ்சாயத்து ராஜ் அமைச்சகம்
இ-கிராம் ஸ்வராஜ் தளம் மற்றும் ஊரக உள்ளாட்சி அமைப்புகளுக்கு நிதி உதவி
ஊரக இந்தியாவுக்கு அதிகாரம் அளிப்பதற்காக பஞ்சாயத்துகளை டிஜிட்டல் மயமாக்கி வலுப்படுத்தும் வகையில், இ-கிராம் ஸ்வராஜ் என்னும் ஒருங்கிணைந்த தளத்தை 
பஞ்சாயத்து ராஜ் அமைச்சகம் உருவாக்கியுள்ளது.
கிராம பஞ்சாயத்துகளில் மேற்கொள்ளப்படும் பணிகளை கண்காணிப்பதற்காகவும், மதிப்பிடுவதற்காகவும் இந்த தளம் உருவாக்கப்பட்டுள்ளது.
2020-21-ஆம் ஆண்டில், சுமார் 2.43 லட்சம் கிராம பஞ்சாயத்துகள் தங்களது வளர்ச்சி திட்டத்தை இ-கிராம் ஸ்வராஜ் தளத்தில் இறுதி செய்துள்ளன. சுமார் 1.24 லட்சம் கிராம பஞ்சாயத்துகள் இந்த தளத்தின் ஆன்லைன் பரிவர்த்தனை வசதியின் மூலம் பரிவர்த்தனைகள் செய்துள்ளன.
28 மாநிலங்களில் உள்ள ஊரக உள்ளாட்சி அமைப்புகளுக்கு நிதி உதவி வழங்க 15-வது நிதி ஆணையம் தன்னுடைய 2020-21-ஆம் ஆண்டுக்கான அறிக்கையில் கூறியுள்ளது.
2020 ஜூன் 17 மற்றும் 2020 ஜூலை 15 ஆகிய தேதிகளில் தலா ரூபாய் 15187.50 கோடி நிதி அமைச்சகத்தால் மாநிலங்களுக்கு வழங்கப்பட்டுள்ளது. 2020-21-ஆம் ஆண்டுக்கான
தமிழ்நாட்டுக்கான மொத்த ஒதுக்கீடு ரூபாய் 3607 கோடி ஆகும்.(Visitor Counter : 159
மத்திய அமைச்சரவை
3வது கட்ட எஃப்.எம். மின்னணு ஏலம் மூன்றாவது கட்டத்திற்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை 263 நகரங்களில் 683 அலைவரிசைகளுக்கான ஏலத்தை தொடர்ச்சியாக நடத்துவதற்கு ஒப்புதல் அளித்துள்ளது. இது அதிக நகரங்களில் பண்பலை வானொலிக்கான புதிய / விரிவுபடுத்தப்பட்ட அனுபவத்தை அளிக்கும்.
கடந்த 2011ம் ஆண்டு அமைச்சரவை அளித்த எஃப்.எம். கொள்கை வழிகாட்டுதல்களுக்கான மூன்றாவது கட்டத்தின் கீழ் தனியார் எஃப்.எம். வானொலி நிலையங்களுக்கான முதல் மற்றும் இரண்டாவது கட்ட ஏலங்கள் 2015 மற்றும் 2016ம் ஆண்டுகளில் நடத்தப்பட்டது. முதல் கட்ட ஏலத்தில் 56 நகரங்களில் 97 அலைவரிசைகளும், இரண்டாவது கட்டத்தில் 48 நகரங்களில் 66 அலைவரிசைகளும் விற்பனை செய்யப்பட்டது.
மூன்றாவது கட்ட ஏலம் நடத்தப்படுவதன் மூலம் நாடு முழுவதும் உள்ள ஏராளமான தனியார் எஃப்.எம். வானொலி அலைவரிசை இல்லாத நகரங்கள் இதில் பயனடையும். இவற்றில் ஒரு லட்சத்திற்கும் குறைவாக மக்கள் தொகை உள்ள எல்லையில் உள்ள ஜம்மு காஷ்மீர் மாநில நகரங்கள் மற்றும் வட கிழக்கு பிராந்திய நகரங்களும் அடங்கும். இடதுசாரி தீவிரவாதத்தால் பாதிக்கப்பட்ட மாவட்டஙகளில் உள்ள நகரங்களிலும் இந்த கட்டத்தின் போது ஏலம் நடத்தப்படும். இது புதிய நகரங்களுக்கு தனியார் எஃப்.எம். உள்ளடக்கத்தை அளிப்பதுடன் நேயர்களுக்கு சிறந்த விருப்பத் தேர்வையும் அளிக்கும்.
இந்த மூன்றாவது கட்ட எஃப்.எம். ஏலம் முடிவடையும் நிலையில் நாட்டில் உள்ள 29 மாநிலங்கள் மற்றும் 7 யூனியன் பிரதேசங்களில் 6  யூனியன் பிரதேசங்களிலும் தனியார் எஃப்.எஃப். ஒலிபரப்பு இருக்கும். இதன் மூலம் நாடு தழுவிய அளவில் 10,000 பேருக்கு நேரடி மற்றும் மறைமுக வேலைவாய்ப்பு கிடைக்கும் எனத் தெரிகிரது. இந்த ஏலங்கள் ரூ. 1,100 கோடி அளவுக்கு வருவாய் ஈட்டித் தரும் என எதிர்பார்க்கப்படுகிறது.
முழுமையான வெளிப்படைத்தன்மையை உறுதிப்படுத்தும் வகையில் ஒரே நேரத்தில் பல சுற்று உயர்வு  முறை பின்பற்றப்படுகிறது.
நிதி அமைச்சகம்
2023-24 தங்கப்பத்திரத்திட்டம் - வெளியீட்டு விலை
2023-24  தங்கப் பத்திரங்களுக்கான மத்திய அரசின் அறிவிக்கை 2023, ஜூன் 14ம் தேதி வெளியிடப்பட்டது. இதற்கான வெளியீட்டு விலை ஒரு கிராமுக்கு ரூ.5926 என நிர்ணயிக்கப்பட்டது.
தற்போது இந்திய ரிசர்வ் வங்கியுடன் கலந்து ஆலோசித்து வெளியீட்டு விலையில் ஒரு கிராமுக்கு ரூ. 50 குறைப்பதற்கு மத்திய அரசு முடிவு செய்துள்ளது. இதன்படி இணையதளத்தில் விண்ணப்பம் செய்து டிஜிட்டல் முறையில் பணப்பரிமாற்றம் செய்த முதலீட்டாளர்களுக்கு தங்கப் பத்திரத்தின் வெளியீட்டு விலை ஒரு கிராமுக்கு ரூ. 5,876-ஆக இருக்கும்.